मोदी सरकार के मंत्री बोले- 'सार्वजनिक संपत्ति को नुकसान पहुंचाने वालों को देखते ही गोली मारो'  
मोदी सरकार के मंत्री का विवादित बयान
'सार्वजनिक संपत्ति को नुकसान पहुंचाने वालों को गोली मारो'
रेलवे संपत्ति को नुकसान पहुंचाये जाने के बाद आया बयान
#WATCH Union Min of State of Railways, Suresh Angadi speaks on damage to properties. Says "...I strictly warn concerned dist admn&railway authorities, if anybody destroys public property, including railway, I direct as a Minister, shoot them at sight..." #CitizenshipAmendmentActpic.twitter.com/VeUpZY7AjX

संशोधित नागरिकता अधिनियम के खिलाफ देशव्यापी विरोध के बीच केंद्रीय मंत्री का यह विवादास्पद बयान आया है. सुरेश अंगडी ने कहा कि जब पश्चिम बंगाल और पूर्वोत्तर राज्यों में रेलवे को पहले से ही बहुत नुकसान का सामना करना पड़ रहा है, तो ऐसी हिंसात्मक गतिविधियों को माफ नहीं किया जा सकता है. उन्होंने कहा, 'रेलवे के बुनियादी ढांचे के विकास और स्वच्छता को सुनिश्चित करने के लिए दिन-रात 13 लाख कर्मचारी काम करते हैं. लेकिन विपक्ष द्वारा समर्थित कुछ असामाजिक तत्व देश में समस्याएं पैदा कर रहे हैं.'
केंद्रीय मंत्री ने दावा किया कि विपक्षी दल संशोधित नागरिकता अधिनियम के विरोध में लोगों को गुमराह कर रहे हैं, हालांकि यह मुसलमानों सहित देश के नागरिकों के लिए कोई खतरा नहीं है. उन्होंने कहा, 'हम केवल अफगानिस्तान, पाकिस्तान और बांग्लादेश में अल्पसंख्यक समुदायों के शरणार्थियों को भारत में रहने का अधिकार दे रहे हैं, और स्थानीय अल्पसंख्यक प्रभावित नहीं होंगे.